Հավելված

 Արմավիրի մարզի Փարաքար համայնքի ավագանու 2021 թվականի օգոստոսի 26-ի

 N 56-Ա որոշման

**Կ Ա Ր Գ**

**ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔՈՒՄ** **ՏԵՂԱԿԱՆ ՏՈՒՐՔ ԵՎ (ԿԱՄ) ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ ԳՐԱՆՑԱՄԱՏՅԱՆՆԵՐԻ ՎԱՐՄԱՆ**

 1. Սույն կարգով սահմանվում են Արմավիրի մարզի Փարաքար համայնքում (այսուհետ` համայնք) տեղական տուրք և (կամ) վճար վճարողների հաշվառման գրանցամատյանների վարման կարգը:

 2. Տեղական տուրք և (կամ) վճար վճարողների հաշվառումն իրականացվում է տեղական տուրք և (կամ) վճար վճարողների գրանցամատյաններում (այսուհետ՝ գրանցամատյան), որոնք վարվում են ըստ տեղական տուրքերի և վճարների առանձին տեսակների:
 3. Գրանցամատյանները դասակարգվում են`
 1) տեղական տուրք վճարող ֆիզիկական անձանց հաշվառման գրանցամատյաններ,

 2) տեղական վճար վճարող ֆիզիկական անձանց հաշվառման գրանցամատյաններ,

 3) տեղական տուրք վճարող իրավաբանական անձանց և անհատ ձեռնարկատերերի հաշվառման գրանցամատյաններ,

 4) տեղական վճար վճարող իրավաբանական անձանց և անհատ ձեռնարկատերերի հաշվառման գրանցամատյաններ։
 4. Գրանցամատյանները վարվում են Փարաքարի համայնքապետարանի աշխատակազմի (այսուհետ՝ աշխատակազմ) ֆինանսական բաժնում՝ բաժնի պետի պատասխանատվությամբ:

 5. Գրանցամատյանները վարվում են ըստ տարիների։
 6. Տեղական տուրք և (կամ) վճար վճարողների հաշվառումը կարող է իրականացվել փաստաթղթային և էլեկտրոնային ձևով։
 7. Փաստաթղթային ձևով վարվող գրանցամատյանները կարվում և կնքվում են աշխատակազմի կնիքով։

 8. Գրանցամատյաններում առնվազն պետք է ներառվեն հետևյալ տվյալները՝
 1) գրանցամատյանի վարման տարեթիվը,
 2) տուրքի և (կամ) վճարի տեսակը,
 3) գրանցամատյանը վարող աշխատակազմի համապատասխան բաժնի անվանումը,

 4) գրանցամատյանի վարման համար պատասխանատու անձի անուն, ազգանունը (ստորագրությունը),

 5) տուրք և (կամ) վճար վճարողների գրանցման հերթական համարը,

 6) համայնքի ղեկավարի որոշման համարը և տարեթիվը, որի հիման վրա գանձվել է տուրք և (կամ) վճար (լրացվում է առկայության դեպքում),

 7) տուրքի և (կամ) վճարի չափը,

 8) ժամանակահատվածը, որի համար վճարվել է տուրք և (կամ) վճար,

 9) տուրք և (կամ) վճար վճարող ֆիզիկական անձանց դեպքում գրանցամատյաններում ներառվում են նաև՝
 ա. Ֆիզիկական անձի անունը, ազգանունը (տվյալ լինելու դեպքում՝ հայրանունը),

 բ. հաշվառման հասցեն,

 գ. անձը հաստատող փաստաթղթի տվյալները,

 10) տուրք և (կամ) վճար վճարող իրավաբանական անձանց և անհատ ձեռնարկատերերի դեպքում գրանցամատյաններում ներառվում են նաև՝

 ա. իրավաբանական անձի կամ անհատ ձեռնարկատիրոջ անվանումը, կազմակերպաիրավական տեսակը, բ. գրանցման հասցեն,

 գ. գործունեության հասցեն,

 դ. իրավաբանական անձանց պետական ռեգիստրում գրանցման համարը,

 ե. հարկ վճարողի հաշվառման համարը.

 9. Համապատասխան բաժիններում տվյալ տարվա համար փաստաթղթային ձևով վարված գրանցամատյանները ստորագրվում են բաժնի պետի կողմից և մինչև հաջորդ տարվա մարտի 1-ը հանձնվում են աշխատակազմի արխիվ։

 10. Գրանցամատյաններ կարող են վարվել նաև այն համայնքային հիմնարկում, որտեղ գանձվում է տուրք և (կամ) վճար.

|  |
| --- |
|  11. Համայնքային հիմնարկում տվյալ տարվա համար փաստաթղթային ձևով վարվող գրանցամատյանները ստորագրվում են տնօրենի կողմից և մինչև հաջորդ տարվա մարտի 1-ը հանձնվում են աշխատակազմին։   |